 REVISTA DE ȘTIINȚĂ- MATERIAL DIDACTIC AUTENTIC PENTRU ORA DE LIMBA FRANCEZĂ
Prof. Roșu Alina - Liceul Tehnologic Dimitrie Dima Pitești 
Primul număr al acestei  reviste a apărut in 1873, iar numărul  final in 1972, în Franța.                Acesta revistă (,,La Nature’’ – în limba română: ,,Natura’’) a fost o revistă în limba franceză înființată în 1873 de omul de știință și aventurierul francez Gaston Tissandier și care avea ca scop popularizarea științei. Un rol important în realizarea revistei l-a avut Albert Tissandier, fratele fondatorului, care i-a alocat o cantitate enormă de timp și efort, fiind autor și al mai multor articole. Primul număr anual a apărut în perioada 1873-1914 la începutul lunii decembrie, iar cel de-al doilea semestru începea cu primul număr din iunie. 
Începând din 1915, anul de publicare al revistei La Nature a fost sincronizat cu anul calendaristic. Revistă săptămânală până în anii 1920, ea a devenit mai întâi bilunară și apoi lunară în 1948. În timpul celui de-al Doilea Război Mondial, La Nature a fost publicată intermitent. Prima întrerupere în publicarea ei a durat de la 15 septembrie la 15 decembrie 1939, iar în cursul anului 1940 au fost publicate doar șase numere. În 1941 au apărut 12 numere, pe data de 15 a fiecărei luni. A urmat o altă perioadă de întrerupere în publicarea revistei, apărând doar 26 de numere între 1942 și 1945. Revista a revenit la apariția bilunară interbelică în 1945. În 1961, La Nature și-a schimbat numele în La Nature Science Progrès (titlu tradus vag Revista Nature: Progrese în știință), apoi, în 1963, în Science Progrès La Nature (Progrese în știință: Revista Nature) înainte de a deveni Science Progrès Découverte (Progrese în descoperirile științifice) în 1969. În cele din urmă, în 1972, La Nature a fuzionat cu revista științifică ,,La Recherche’’,  care apare și în prezent. 
                         Science Progrès Découverte 1971
N°3429 — janvier 1971
· François Widemann : Les électrons au secours des rayons X
· Marc Vianey-Liaud : Les invertébrés : mâles, femelles... ou les deux ?
· Guy Bourgoin : Pour mieux freiner : l’électronique
· Pêle-mêle
· Claude Andrieux : Électrolyse et chimie organique
· Jean-Claude Touray : Dans la Mer Rouge, des saumures chaudes prémisses de gisements métallifères
· À travers les livres
· Lucien Tartois : Le ciel en février 1971
In acest număr de revistă se regăsește articolul ,, Pêle-mêle’’( ,,De-a valma’’) din care profesorul de limba franceză poate folosi la clasă fişa de lucru: ,, Câmpul derivativ pentru cuvântul floare’’. Profesorul utilizează la clasa a IX-a L2- nivel de competenţă A2, materialul autentic, dar  intervine la lecție şi cu mijloace moderne. Astfel, elevii vizionează  un videoclip și răspund la întrebări. Descoperă cuvântul-cheie Floare - FLEUR, se determină sensurile cuvântului și se alcătuiesc enunțuri cu ele.
Continuă discuția în limba franceză pe baza ideilor:
1. Dacă aș fi o floare...
1. Floarea mea preferată..
1. Floarea preferată a mamei mele este....
1. Floarea preferată a profesorului meu este..
1. Ce flori sunt specifice fiecărui anotimp..
Se va realiza câmpul lexical, apoi se va analiza câmpul derivativ al acestui cuvânt din manual.
Elevii vor scrie denumirile în tabel:
	Flori de cameră
	Flori de câmp
	Flori de grădină

	…
	…
	…


Elevii vor realiza exercițiul în perechi, apoi analizează expresiile din manual și le explică, adaugă altele noi. Se propune realizarea unei poezii-diamant(sau a unui ,, cinquain’’) în baza cuvântului ,,floare’’. 
Tema pentru acasă – 20-25 rânduri: Inventați o legendă a unei flori preferate/ Ce simbolizează fiecare floare și culorile  lor.
De fapt, aceasta este o nouă abordare a predării și învățării unei a doua limbi. Accentul este pus pe sens, față de abordarea mai tradițională care se bazează pe cunoștințele de gramatică, pe materiale autentice față de un manual tradițional. Prin utilizarea de materiale autentice, elevii pot face conexiuni cu propria lor limbă și cultură în care aceștia au cunoștințele pentru a accesa această cunoaștere. Obiectivul principal al procesului de predare trebuie să îl constituie adevărata comunicare, cea reală- care are legătură cu contextul. 

